Foto: FaH

ISTARSKI župan Valter Flego u izjavi za Hinu izrazio je zadovoljstvo što je po podatcima pulskoga Područnog ureda Hrvatskog zavoda za zapošljavanje stopa nezaposlenosti u Istri krajem travnja bila 4,3 posto, to jest da je u Istri nezaposleno 3949 osoba.

Riječ je o tako niskoj stopi nezaposlenosti koja nije zabilježena od 1989. godine, što župan Flego pripisuje mjerama koje su donesene na razini Istarske županije, a dokazuju, kako je rekao, da je Istra "na putu napretka".

Tekst se nastavlja ispod oglasa

Nezaposlenost u Istri ispod prosjeka EU



"Ovakva niska stopa nezaposlenosti pokazuje da mjere koje je Istarska županija donijela u mojem mandatu zajedno s gradovima i općinama daju rezultate. Ove brojke potvrđuju da je Istra definitivno na putu napretka", izjavio je istarski župan Valter Flego i dodao kako županija ima u planu još puno projekata koje će realizirati s velikim entuzijazmom i velikom snago".



"Ovi posljednji podatci pokazuju da je nezaposlenost u Istri bitno manja od prosjeka EU-a. To pokazuje da Istra definitivno ima snagu postati jedna od najrazvijenijih regija Europe", zaključio je Flego.



U istom mjesecu prošle godine nezaposlenost u Istri bila je 6,1 posto.